
4980  Златоград,   област Смолян, ул. ”Стефан Стамболов” № 1
тел: 03071 20-48; www.zlatograd.bg    е-mail:  obs_zlatograd@abv.bg
                         Препис – решение: 
Прието на редовно заседание на ОбС – Златоград, проведено на 31.08.2026 г., Протокол № 50
ПО ТОЧКА: четвърта
ОТНОСНО: Докладна записка относно: Процедура по чл.15 от Закона за устройство на територията за УПИ І-Административна сграда, кв.77 по ПУП на гр. Златоград (ПИ с идентификатор 31111.33.490 по Кадастрална карта на гр. Златоград); УПИ ІІ-Озеленяване; УПИ V-за жил. нужди, общ. и делово обслужване, кв.77 по ПУП на гр. Златоград по молба на „Р****** Е** П********“ Е***, представлявано от управителя си С. В. П., с вх.№ ОС-528/08.07.2026г. и из.№ 61-00-230/08.07.2026г., постъпила от кмета на община Златоград.  (съвместно заседание на ПК)

По проект на решение II 
ОбС прие 
Р Е Ш Е Н И Е  №  И 734

На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация и застрояване (ПУП-ПРЗ) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ І-Административна сграда, кв.77 по ПУП на гр. Златоград (ПИ с идентификатор 31111.33.490 по Кадастрална карта на гр Златоград), като се променят южната, западната и част от северната, като се приобщи общински терен с обща площ 291 кв.м., съгласно изготвено предложение за промяна на ПУП-ПРЗ.
Изменението да се реализира чрез изготвянето, процедирането и одобряването на ПУП-ПРЗ, по смисъла на чл.110, ал.1, т.2 от ЗУТ по ред и начин, уредени в същия закон.
2. Имуществените взаимоотношения между Община Златоград и съсобственикът на поземлен имот с идентификатор 31111.33.490 по Кадастрална карта на гр. Златоград, „Р***** Е** П*******“ Е***, след влизане в сила на ПУП-ПРЗ по т.1 от настоящото решение, да бъдат уредени чрез сключване на договор, по силата на който последните да придобият собствеността върху общинска земя с обща площ 291 кв.м., от поземлен имот с идентификатор 31111.33.490 по Кадастрална карта на гр. Златоград, съгласно изготвено предложение за промяна на ПУП-ПРЗ.
На основание чл. 41, ал. 2 от Закона за общинската собственост се определя цена, за частта от 291 кв.м, предмет на ПУП-ПРЗ по т.1 от настоящото решение, в размер на 18 904 евро (осемнадесет хиляди деветстотин и четири евро), без ДДС.
3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с , „Р***** Е** П*******“, Е*** след влизане в сила на настоящото решение.      
4. След влизането в сила на заповедта на Кмета на Община Златоград за одобряване на ПУП-ПРЗ по т.1 и т.2, упълномощава Кмета на Община Златоград да сключи окончателен договор за продажба на общински имот със собствениците на поземлен имот с идентификатор 31111.34.858 по Кадастрална карта на гр.Златоград, , „Р***** Е** П*******“ Е***.
5. В случай, че изменението на ПУП-ПРЗ по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собствениците на поземлен имот с идентификатор 31111.33.490 по Кадастрална карта на гр.Златоград, „Р****** Е** П*********“ Е****.
[bookmark: _GoBack]6. Всички разходи по изготване на ПУП-ПРЗ и неговото процедиране са за сметка на собствениците на поземлен имот с идентификатор 31111.33.490 по Кадастрална карта на гр.Златоград, , „Р***** Е*** П*****“ Е***.
7. Възлага на Кмета на Община Златоград изпълнението на настоящото решение.

ЕМИЛИЯ КРЪСТЕВА
Председател на Общински съвет 
на Община Златоград


Протоколирал: 
Е. Топчиева – Меркова
Гл. специалист „Канцелария ОбС“

